CELEX: 62018TN0407
Language: da
Date: 2018-07-02 00:00:00
Title: Sag T-407/18: Sag anlagt den 2. juli 2018 — WP mod EUIPO

10.9.2018   
            
            
               DA
            
            
               Den Europæiske Unions Tidende
            
            
               C 319/18
            
         
      Sag anlagt den 2. juli 2018 — WP mod EUIPO
      (Sag T-407/18)
      (2018/C 319/21)
      Processprog: engelsk
      
         Parter
      
      
         Sagsøger: WP (ved advokat Tettenborn)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Sagsøgerens påstande
      
      
                  —
               
               
                  Annullation af EUIPO’s afgørelse af 6. oktober 2017 om afslag på en ny forlængelse af sagsøgerens kontrakt som midlertidigt ansat i henhold til artikel 2, litra f), i ansættelsesvilkårene for de øvrige ansatte i Den Europæiske Union.
               
            
                  —
               
               
                  EUIPO tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at EUIPO med vedtagelsen af den anfægtede afgørelse har tilsidesat legalitetsprincippet ved en tilsidesættelse af de relevante bestemmelser i vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, navnlig ansættelsesvilkårenes artikel 56 og vedtægtens artikel 110, og at den anfægtede afgørelse mangler retligt grundlag.
               
            
                  2.
               
               
                  Andet anbringende om, at EUIPO med vedtagelsen af den anfægtede afgørelse har tilsidesat legalitetsprincippet, har anlagt et åbenbart urigtigt skøn og har tilsidesat dets omsorgspligt over for de ansatte.
               
            
                  3.
               
               
                  Tredje anbringende om, at EUIPO med vedtagelsen af den anfægtede afgørelse har tilsidesat kravene i forordning nr. 45/2001 (1), navnlig artikel 27, stk. 2, litra b), i forordning 45/2001.
               
            
                  4.
               
               
                  Fjerde anbringende om, at EUIPO med vedtagelsen af den anfægtede afgørelse har tilsidesat ligebehandlingsprincippet.
               
            
         (1)  Europa-Parlamentets og Rådets forordning (EF) nr. 45/2001 af 18.12.2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT 2001, L 8, s. 1).